Pregrijanje
<s>Pregrijanje ili pregrijavanje (eng. Superheating), u fizici, je povišenje temperature tvari iznad temperature faznoga prijelaza bez promjena agregatnoga stanja ili kristalne strukture.</s><s>Pregrijana tvar tada se nalazi u nestabilnom stanju u području druge faze.</s><s>Čistu je vodu na primjer moguće pod posebnim uvjetima zagrijati sve do 180 °C bez faznog prijelaza u vodenu paru.</s><s>Ako se radi o prijelazu tekuće u plinovitu fazu, daljnjim zagrijavanjem može doći do eksplozivne reakcije, jer je na primjer obujam (volumen) vodene pare već na 100 °C oko 1 700 puta veći od volumena tekuće vode.</s><s>Pojava suprotna pregrijavanju je pothlađivanje.</s>

<s>Pregrijač pare</s>

<s>Pregrijač pare je uređaj koji pretvara zasićenu u pregrijanu vodenu paru, a koristi se za proizvodnju  električne energije ili za termodinamičke procese.</s><s>Pregrijači pare su bili ugrađivani u lokomotive, vozila na paru i u stacionarne parne turbine od početka 20. stoljeća.</s><s>U današnje vrijeme su važan dio energetskih postrojenja po cijelom svijetu.</s><s>Zasićenoj pari se dovodi toplina pri konstantnom tlaku, tako da je konačna temperatura veća od temperature zasićenja.</s><s>Nakon što se to dogodi, para se nalazi u pregrijanom području i zove se pregrijana para.</s><s>U slučaju vodene pare tlaka od 1,013 bara je para pregrijana kada joj je temperatura veća od temperatura zasićenja, koja za ovaj tlak iznosi 100 °C.</s>

<s>Radni strojevi kao što su parne turbine ili parni strojevi imaju pregrijač kako bi im se povećao toplinski stupanj djelovanja  i kako bi se spriječilo oštećenje lopatica turbine kondenziranim kapljicama vode.</s><s>Za bolji toplinski stupanj djelovanja se kod postrojenja s visokim tlakom koristi i međupregrijač pare.</s><s>On radi na principu da para prvo ulazi u visokotlačnu turbinu, njena izlazna entalpija tada odgovara zasićenoj pari, a nakon toga ta zasićena para ulazi u međupregrijač pare pa u niskotlačnu turbinu.</s><s>Pregrijači se mogu razlikovati u veličini od nekoliko metara do nekoliko stotina metara.</s>

<s>Razlikujemo dvije vrste pregrijača:</s>

<s>Pregrijač koji funkcionira na principu zračenja
 Konvekcijski pregrijač</s>

<s>Kod grijanja vode imamo pregrijače koji su odvojeni od kotla.</s><s>Tada govorimo o cijevima koje leže u jednoj ravnini, ali su savijene za 180°.</s><s>Te ravnine u kojima leže cijevi su zatim okomito poslagane.</s><s>Razmaci između tih cijevi su proračunati tako da je odlaganje korozije i nečistoća između cijevi minimizirano.</s><s>Ne samo kod ovih pregrijača nego općenito kod pregrijača, nastanak korozije ometa i prolaz topline i tako smanjuje toplinski stupanj djelovanja.</s><s>U toplinskim postrojenjima, ovisno o vrsti goriva i veličini postrojenja, temperature pregrijane pare se mijenjaju od 420°C do 570°C. Razvoj ide u smjeru da se kod velikih termopostrojenja dosegne temperatura od +600°C. Taj razvoj se odvija jako sporo jer je izdržljivost materijala pri tim temperaturama i tlakovima (oko 250 bara) još uvijek predmet istraživanja.</s>

<s>Izvori</s>

<s>Termodinamika</s>

